**Obrazloženje razloga i ciljeva koji se žele postići donošenjem Programa ublažavanja, prilagodbe klimatskim promjenama i zaštite ozonskog sloja**

Program ima utjecaj na interes svih građana grada Pule radi čega se provodi postupak savjetovanja s javnošću i zainteresiranom javnošću.

Zakonska osnova za izradu Programa ublažavanja klimatskih promjena, prilagodbe klimatskim promjenama i zaštite ozonskog sloja Grada Pula - Pola je Zakon o klimatskim promjenama i zaštiti ozonskog sloja (NN 127/19).

Nacrt Programa sadrži zakonsku regulativu, opće informacije o području, zaštitu ozonskog sloja, mjere ublažavanja klimatskih promjena, mjere prilagodbe klimatskim promjenama i zaštite ozonskog sloja (s grafičkim prikazima i tablicama) te način provedbe, redoslijed ostvarivanja i rokove izvršavanja mjera s obveznicima provedbe mjera.

Nacrt Programa određuje mjere koje bi se, u narednom razdoblju, trebale primijeniti da bi se izbjegao, smanjio i/ili uklonio negativni, najčešće antropogeni, utjecaj na ozonski sloj i klimatske promjene te kako bi se ublažile negativne posljedice koje klimatske promjene mogu uzrokovati.